
ДО

ДОБРИЧКИ ОБЩИНСКИ СЪВЕТ

ДОКЛАДНА ЗАПИСКА

от Соня Иванова Георгиева
Кмет на Община Добричка
Относно: Осигуряване на временен безлихвен заем от бюджетната сметка на Община Добричка 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На 24.09.2025 год. е сключен Административен договор № 08/Г.6/01/003675-С01 между Община Добричка и Държавен фонд „Земеделие“ за изпълнение на проект „Рехабилитация на пътното платно на улица „Първа“, с. Стефаново“ за предоставяне на безвъзмездна финансова помощ по Интервенция „II.Г.6 – Инвестиции в основни услуги и дребни по мащаби инфраструктура в селските райони“ от Стратегическия план за развитие на земеделието и селските райони на Република България за периода 2023-2027 г. 
Одобрената безвъзмездна финансова помощ е в размер на 835 973.17 евро.
Съгласно чл.3 от Административния договор и Раздел Б. от Условията за изпълнение, Бенефициентът може да получи авансово плащане след провеждане на процедура за избор на изпълнител по реда на Закона за обществените поръчки, и вписване на избраните изпълнители в административния договор. Към настоящия момент е избран изпълнител и е сключен е договор № 57 от 27.07.2026 год. на стойност 769 208,42 евро с включен ДДС. Процедурата е обект на последващ контрол от Държавен фонд „Земеделие“, съгласно указанията на Управляващия орган. На 04.08.2026 год. е открита строителна площадка. Съгласно чл.8, ал.1 от договора, изпълнителят има право на междинни плащания в размер до 50% (петдесет на сто) от Цената за действително извършените строителни и монтажни работи.
В тази връзка за Община Добричка се явява обоснована необходимост да поиска предоставяне на временен безлихвен заем от бюджетната сметка в размер на 384 605 евро.
След постъпване на авансово плащане от ДФ „Земеделие“, което ще бъде извършено след приключване на процедурата по последващ контрол, средствата ще бъдат възстановени по бюджетната сметка на общината.
Предвид гореизложеното предлагам следното,

ПРОЕКТ!

РЕШЕНИЕ:
На основание чл.21, ал.1, т.6 и ал.2 от Закона за местното самоуправление и местната администрация (ЗМСМА), чл.104, ал.1, т.5 и ал.4 от Закона за публични финанси, Добрички общински съвет дава съгласие:

1. Да се предостави временен безлихвен заем в размер на 384 605 евро от бюджетната сметка на Община Добричка, по сметката за Европейски средства на Община Добричка, за финансиране на разходи по Административен договор № 08/Г.6/01/003675-С01 от 24.09.2025 год. за изпълнение на проект „Рехабилитация на пътното платно на улица „Първа“, с. Стефаново“.
2. Средствата от временния безлихвен заем да се възстановят по бюджетната сметка на Общината при постъпване на авансово плащане от Държавен фонд „Земеделие“ по Административен договор № 08/Г.6/01/003675-C01, но не по-късно от 31.12.2026 год.
3. Възлага на кмета на Община Добричка последващи законови действия.

ВНАСЯ,

СОНЯ ГЕОРГИЕВА
Кмет на Община Добричка

Съгласували:

Румяна Иванова - зам.-кмет ХДЕППИП
Дико Иванов – зам.-кмет ФСД
Таня Борисова – директор на дирекция ХДЕППИП
Веселка Петрова – директор на дирекция ФСД
Росица Йорданова – началник на отдел ЕППИП
Юрист при Община Добричка:

Изготвил: Ивелина Конанова – гл. експерт ЕППИРА

